เตือนภาคตะวันออกและภาคใต้ ระวังฝนตกหนักในวันนี้ถึงวันที่ 27 มิถุนายน 2565
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา กล่าวว่า ในวันที่ 24-27 มิถุนายน 2565 อิทธิพลจากลมมรสุมตะวันตกเฉียงใต้พัดปกคลุมทะเลอันดามัน ประเทศไทย และอ่าวไทย ประกอบกับหย่อมความกดอากาศต่ำปกคลุมประเทศเวียดนามตอนบน ทำให้ประเทศไทยยังคงมีฝนตกแต่ปริมาณและการกระจายตัวของฝนยังมีไม่มากนัก ยกเว้นบริเวณภาคตะวันออก ภาคใต้ฝั่งตะวันตกและฝั่งตะวันออก ส่วนวันที่ 28-29 มิถุนายนนี้ เนื่องจากร่องมรสุมพาดผ่านตอนบนของภาคเหนือ ประเทศลาวตอนบน ประกอบกับลมมรสุมตะวันตกเฉียงใต้ที่พัดปกคลุมทะเลอันดามัน ประเทศไทย อ่าวไทยจะมีกำลังแรงขึ้น ส่งผลให้ประเทศไทยมีฝนเพิ่มขึ้น และฝนตกหนักมากบางแห่งในภาคเหนือ ภาคตะวันออกเฉียงเหนือ ภาคกลาง ภาคใต้ รวมทั้งกรุงเทพและปริมณฑล ทั้งนี้ ขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม รวมทั้งเพิ่มความระมัดระวังในการสัญจรผ่านบริเวณที่มีฝนตกตลอดช่วง